CELEX: 
Language: fi
Date: 2021-04-26 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2019/624 muuttamisesta siltä osin kuin on kyse todistuksen myöntämisestä alkuperätilalla tapahtuvan teurastuksen yhteydessä

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan parlamentin ja neuvoston asetuksessa (EU) 2017/625
                  1
                säädetään jäsenvaltioiden toimivaltaisten viranomaisten suorittamien virallisen valvonnan ja muiden virallisten toimien suorittamisesta.
            
            
               Komission delegoidulla asetuksella (EU) 2019/624
                  2
                täydennetään asetusta (EU) 2017/625 vahvistamalla erityistä virallista valvontaa, kuten ante mortem ‑tarkastusta, koskevat säännöt.
            
            
               Euroopan parlamentin ja neuvoston asetukseen (EY) N:o 853/2004
                  3
                äskettäin tehdyn muutoksen ansiosta kotieläiminä pidettävät nauta- ja sikaeläimet sekä kotieläiminä pidettävät kavioeläimet voidaan tietyin edellytyksin teurastaa alkuperätilalla. Kyseinen muutos edellyttää asetuksen (EU) 2019/624 muuttamista sen varmistamiseksi, että tällaisten eläinten mukana on ante mortem -tarkastuksen tuloksen osoittava todistus.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Ehdotettu muutos on tarpeen asetukseen (EY) N:o 853/2004 tehdyn muutoksen vuoksi. Muutoksesta on keskusteltu lukuisissa kaikkien jäsenvaltioiden toimivaltaisia viranomaisia edustavan asiantuntijaryhmän kokouksissa, ja kyseiset asiantuntijat kannattavat sitä laajalti. 
            
            
               Lisäksi kuultiin yksityisten sidosryhmien organisaatioita elintarvikeketjua sekä eläinten ja kasvien terveyttä käsittelevän neuvoa-antavan ryhmän puitteissa.
            
            
               Ennen tämän delegoidun asetuksen hyväksymistä komissio toteutti vielä avoimella ja läpinäkyvällä tavalla julkisia kuulemisia paremmasta lainsäädännöstä tehdyssä toimielinten välisessä sopimuksessa
                  4
                vahvistettuja menettelyjä noudattaen.
            
            
               Edellä mainittujen kuulemisten yhteydessä saadut tiedot on otettu huomioon tämän delegoidun asetuksen valmistelussa.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komission delegoitu asetus (EU) 2019/624 ja sen muutokset hyväksytään asetuksen (EU) 2017/625 18 artiklan 7 kohdan nojalla. Molempia asetuksia alettiin soveltaa 14. joulukuuta 2019.
            
            
               KOMISSION DELEGOITU ASETUS (EU) …/…,
            
            
               annettu 26.4.2021,
            
            
               delegoidun asetuksen (EU) 2019/624 muuttamisesta siltä osin kuin on kyse todistuksen myöntämisestä alkuperätilalla tapahtuvan teurastuksen yhteydessä
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625
                  5
                (virallista valvontaa koskeva asetus) ja erityisesti sen 18 artiklan 7 kohdan d alakohdan,
            
         
         
            
               sekä katsoo seuraavaa:
            
            
               (1)Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat todentaakseen, että unionin lainsäädäntöä noudatetaan elintarvikkeiden ja elintarviketurvallisuuden aloilla kaikissa tuotannon, jalostuksen ja jakelun vaiheissa. Viralliseen valvontaan kuuluu teurastettaviksi tarkoitettujen eläinten ante mortem ‑tarkastus. 
            
            
               (2)Komission delegoidussa asetuksessa (EU) 2019/624
                  6
                vahvistetaan perusteet ja edellytykset sen määrittämiseksi, milloin ante mortem -tarkastukset voidaan suorittaa alkuperätilalla.
            
            
               (3)Komission delegoidulla asetuksella (EU) [C(2021)199]
                  7
               , jolla muutetaan Euroopan parlamentin ja neuvoston asetusta (EY) N:o 853/2004
                  8
               , sallitaan tietyin edellytyksin kotieläiminä pidettävien nauta- ja sikaeläinten sekä kotieläiminä pidettävien kavioeläinten teurastus alkuperätilalla. Näihin edellytyksiin kuuluu, että eläimille on tehtävä ante mortem -tarkastus ennen teurastusta ja että tällaisen tarkastuksen tulos on osoitettava virallisessa todistuksessa, joka toimitetaan teurastettujen eläinten ruhojen mukana hyväksyttyyn teurastamoon delegoidun asetuksen (EU) 2019/624 6 artiklan mukaisesti. 
            
            
               (4)Delegoidun asetuksen (EU) 2019/624 6 artiklan soveltamisalaa olisi laajennettava kattamaan myös kotieläiminä pidettävät nauta- ja sikaeläimet sekä kotieläiminä pidettävät kavioeläimet sen varmistamiseksi, että lihan turvallisuus ei vaarannu, jos eläimet teurastetaan alkuperätilalla.
            
            
               (5)Sen vuoksi delegoitua asetusta (EU) 2019/624 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoidun asetuksen (EU) 2019/624 6 artikla seuraavasti:
            
            
               (1)Korvataan 1 kohta seuraavasti:
            
            
               ”1. Toimivaltaiset viranomaiset soveltavat tässä artiklassa säädettyjä erityisiä perusteita ja edellytyksiä soveltuvissa siipikarjaan, tarhattuun riistaan, kotieläiminä pidettäviin nauta- ja sikaeläimiin sekä kotieläiminä pidettäviin kavioeläimiin liittyvissä tapauksissa.”
            
            
               (2)Korvataan 3 kohta seuraavasti:
            
            
               ”3. Alkuperätilalla asetuksen (EY) N:o 853/2004 liitteessä III olevan I jakson VIa luvun tai III jakson 3 kohdan mukaisesti teurastettujen kotieläiminä pidettävien nauta- ja sikaeläinten, kotieläiminä pidettävien kavioeläinten ja tarhatun riistan ollessa kyseessä teurastamoon toimitetaan eläinten mukana tai lähetetään etukäteen missä tahansa muodossa tämän asetuksen 5 artiklan 2 kohdan f alakohdassa tarkoitetun todistuksen sijasta komission täytäntöönpanoasetuksen (EU) 2020/2235* liitteessä IV olevassa 3 luvussa esitetyn virallisen todistuksen mallin mukaisesti täytetty virallinen todistus.
            
            
               * Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).”
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 26.4.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).
               
               
                  
                     (2)
                  
                        Komission delegoitu asetus (EU) 2019/624, annettu 8 päivänä helmikuuta 2019, lihantuotantoa koskevan virallisen valvonnan suorittamista sekä elävien simpukoiden tuotanto- ja uudelleensijoitusalueita koskevista erityissäännöistä Euroopan parlamentin ja neuvoston asetuksen (EU) 2017/625 mukaisesti (EUVL L 131, 17.5.2019, s. 1).
               
               
                  
                     (3)
                  
                        Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).
               
               
                  
                     (4)
                  
                        EUVL L 123, 12.5.2016, s. 1.
               
               
                  
                     (5)
                  
                        EUVL L 95, 7.4.2017, s. 1.
               
               
                  
                     (6)
                  
                        Komission delegoitu asetus (EU) 2019/624, annettu 8 päivänä helmikuuta 2019, lihantuotantoa koskevan virallisen valvonnan suorittamista sekä elävien simpukoiden tuotanto- ja uudelleensijoitusalueita koskevista erityissäännöistä Euroopan parlamentin ja neuvoston asetuksen (EU) 2017/625 mukaisesti (EUVL L 131, 17.5.2019, s. 1).
               
               
                  
                     (7)
                  
                        Komission delegoitu asetus (EU) ... [C(2021)199], annettu ... päivänä ...kuuta ..., eläinperäisiä elintarvikkeita koskevista erityisistä hygieniavaatimuksista annetun Euroopan parlamentin ja neuvoston asetuksen (EY) N:o 853/2004 liitteen III muuttamisesta (EUVL L ...).
               
               
                  
                     (8)
                  
                        Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).